**Q&A Poziv 2:**

**Pitanje: Da li je prihvatljivo da se doprinosi dvama rezultatima,  a da se u jednom ima jedan pokazatelj, a u drugom dva pokazatelja?**

Odgovor: Nije prihvatljivo. Obavezan je doprinos najmanje jednom rezultatu i najmanje dva s njim povezana pokazatelja. Ako odabirete dva rezultata, u tom slučaju program mora doprinijeti najmanje po dva pokazatelja svakog od ta dva rezultata.

**Pitanje: U Uputama je navedeno: “Svi predloženi programi u Grupi 1 moraju doprinositi najmanje jednom rezultatu i najmanje dva s njim povezana pokazatelja od 1 do 3.” Znači li to da projekt koji doprinosi jednom rezultatu mora doprinositi barem dvama pokazateljima koji se odnose na rezultate od 1.-3., dok tematski resursni centri moraju doprinijeti svim pokazateljima vezanim za rezultat 4?**

Odgovor: Program koji prijavljujete mora doprinositi najmanje jednom rezultatu i najmanje dva s njim povezana pokazatelja. Dakle, ako odaberete doprinos rezultatu 1 “Ojačana zagovaračka/watchdog uloga udruga”, program mora doprinijeti najmanje dva pokazatelja vezana uz taj rezultat. Prijave za tematske resursne centre moraju  doprinijeti samo rezultatu 4 “Unaprijeđeni kapaciteti i održivost organizacija civilnog društva**“**, ali i svim njegovim pokazateljima.

**Pitanje: Za GRUPU1 trebamo već imati projekt koji kroz ovaj poziv možemo nadograditi?**

Odgovor: Poziv je u Grupi 1 usmjeren na nadgradnju/unaprjeđenje postojećih programa udruga.

**Pitanje: Kako dokazujemo da program koji želimo nadograditi već postoji, odnosno da ga provodimo? Jesu li prihvatljiva izvješća o radu organizacije, ili neki drugi dokumenti?**

Odgovor: Program predstavljate u prijavnom obrascu. Ne prilažete dodatne dokaze. Procjenitelji/ce mogu provjeriti sadržaje na mrežnim stranicama/društvenim mrežama prijavitelja.

**Pitanje: Možemo li prijaviti više programa ili samo jedan?**

Odgovor: Moguće je prijaviti samo jedan program.

**Pitanje: Tko je partner u financijskoj tablici kao nositelj troška obzirom da partneri nisu prihvatljivi ?**

Odgovor: Obrazac financijskog plana se primjenjuje na svim pozivima ovog programa te nije specifično prilagođen za prijavu koja ne uključuje partnere. U stupcu “Nositelj troška” svugdje upisujete prijavitelja.

**Pitanje: Ako je program dijelom već financiran iz drugih izvora, može li se to negdje navesti? Da ne procijenite da nije dobar budget ili da se nema kapaciteta?**

Odgovor: U obrascu prijave svakako morate opisati program koji predlažete i tu možete opisati i postojeće izvore financiranja. Vodite računa da predlažete unaprjeđenje/nadgradnju programa i s tom komponentom povezane troškove.

**Pitanje: Ako bi udruga kao partner na nekom drugom I4V pozivu dobila npr. 10.000 eur, tada bi se u sklopu ovog poziva trebalo računati da ostaje na raspolaganju 50.000 eur (10+50=60)?**

Odgovor: Načelno, da. Vodite računa da je na ovom pozivu iznos pojedinačne podrške 60.000€. Dakle, nije moguće prijaviti program ili tematski resursni centar u iznosu od 50.000€.

**Pitanje: Mogu li se financirati troškovi plaća?**

Odgovor: Troškovi plaća su prihvatljivi u obje grupe poziva.

**Pitanje: Moraju li se programi geografski povoditi samo u RH? Ako radimo na razvoju građanskog obrazovanja, možemo li ga razvijati i provoditi i van granica RH?**

Odgovor: Možete ako se rado o državama, članicama EU.